Diari Oficial de la Generalitat Valenciana


Sumari del DOGV 9828, del 15-04-2024 (2024/2352)

RESOLUCIÓ de 6 de març de 2024, de la Direcció General de Centres Docents, de convocatòria de subvencions destinades a escoles que impartixen ensenyament no formal d'arts escèniques dependents d'entitats locals o d'entitats privades de la Comunitat Valenciana per a l'exercici 2024.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9828

Data del DOGV
:   15-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/2352


Data del document
:   06-03-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 6 de març de 2024, de la Direcció General de Centres Docents, de convocatòria de subvencions destinades a escoles que impartixen ensenyament no formal d'arts escèniques dependents d'entitats locals o d'entitats privades de la Comunitat Valenciana per a l'exercici 2024.  
 [2024/2352]  
La present convocatòria es regix per la Llei 38/2003, de 17 de novembre, general de subvencions, i la normativa que la desenvolupa; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'Ordre 43/2021, de 9 de desembre, de la Conselleria d'Educació, Cultura i Esport, per la qual s'aproven les bases reguladores de concessió de les subvencions a escoles d'ensenyament artístic no formal de Música i d'Arts escèniques (DOGV 9233, 13.12.2021).  
Les ajudes convocades per esta resolució no necessiten ser notificades a la Comunitat Europea per no reunir els requisits de l'article 107 del Tractat de funcionament de la Unió Europea, segons disposa el Decret 128/2017, de 29 de setembre, del Consell, ja que, per la naturalesa dels beneficiaris als quals van destinades, no suposen cap avantatge econòmic per a una empresa, ni falsegen la competència afectant els intercanvis comercials entre els estats membres.  
  
D'acord amb el Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat (DOGV 9647, 25.07.2023), i l'article 9 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació (DOGV 9661, 14.08.2023), les competències en relació amb els ensenyaments de règim especial corresponen a la Direcció General de Centres Docents, i per raó de les facultats delegades en l'article tercer de la referida Ordre 43/2021, de 9 de desembre, resolc:  
  
  
Primer. Objecte  
1. Convocar, en règim de concurrència competitiva i prorrateig, subvencions destinades a escoles que impartixen ensenyament no formal d'arts escèniques, per a afavorir i col·laborar al sosteniment de l'activitat escolar d'estes escoles, contribuint al seu finançament de manera que estes puguen cobrir part de les seues despeses.  
2. Les despeses subvencionables són les derivades de l'activitat docent i les despeses ordinàries de funcionament necessàries per a dur a terme l'activitat escolar del curs 2023-2024.  
  
Segon. Entitats sol·licitants  
Poden sol·licitar estes subvencions les entitats que complisquen els requisits establits en la base cinquena de les bases reguladores d'estes, contingudes en l'annex de l'Ordre 43/2021, de 9 de desembre, que siguen titulars de:  
a) Escola de Dansa: impartixen exclusivament ensenyaments de dansa.  
b) Escola d'Arts Escèniques: impartixen ensenyaments de dansa, teatre i/o circ.  
  
Tercer. Dotació econòmica  
L'import global màxim destinat a aquesta convocatòria és de 300.000,00 €, que es finançaran amb càrrec als crèdits del capítol IV del subprograma 422B00, línia pressupostària S0470, dels pressupostos de la Generalitat per a l'exercici 2024.  
  
Quart. Forma i termini de tramitació i presentació de sol·licituds  
1. La tramitació i presentació de sol·licituds es farà exclusivament de manera telemàtica. Per a poder fer la sol·licitud i garantir la gestió econòmica de cada expedient, el NIF del sol·licitant i el del titular de l'entitat ha de ser el mateix.  
A més de realitzar-se directament, la tramitació electrònica es pot dur a terme mitjançant un representant autoritzat, identificat en el Sistema de Gestió de la Representació de l'Agència de Tecnologia i Certificació Electrònica de la Comunitat Valenciana.  
2. El punt d'accés a la tramitació electrònica és la seu electrònica de la Generalitat, accessible en el lloc web https://sede.gva.es. Este tràmit també estarà disponible en l'enllaç:  
http://www.gva.es/va/inicio/procedimientos'id\_proc=18919.  
Les entitats sol·licitants custodiaran una còpia en format PDF del justificant del registre de la sol·licitud.  
Les incidències informàtiques s'atendran a través de l'adreça electrònica generalitat\_en\_omg@iyd.op.  
Els dubtes relacionats amb el contingut d'esta convocatòria s'atendran a través de l'adreça electrònica whcal@xaz.cw.  
3. De conformitat amb l'article 22.4 del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, la presentació de la sol·licitud de subvenció comportarà l'autorització del sol·licitant perquè l'òrgan concedent obtinga de manera directa l'acreditació del compliment de les obligacions tributàries amb l'Agència Estatal d'Administració Tributària (AEAT), l'Agència Tributària Valenciana (ATV) i de les obligacions amb la Seguretat Social, a través de certificats telemàtics, i en este cas el sol·licitant no haurà d'aportar la corresponent certificació.  
  
No obstant això, el sol·licitant podrà denegar expressament el consentiment, havent d'aportar llavors les certificacions corresponents.  
4. El termini de presentació de les sol·licituds serà de deu dies hàbils a comptar des de l'endemà de la publicació en el Diari Oficial de la Generalitat Valenciana. L'incompliment d'aquest termini determinarà l'exclusió de la convocatòria.  
5. La presentació de sol·licituds a estes subvencions implica l'acceptació expressa i formal de les bases reguladores i de la convocatòria. Serà l'última sol·licitud presentada dins del termini l'única que es considerarà vàlida.  
  
Cinqué. Documentació que s'ha d'aportar  
En la tramitació telemàtica les entitats sol·licitants hauran d'aportar la documentació que s'indica en l'apartat de formularis, disponible en el següent enllaç:  
https://www.gva.es/va/inicio/procedimientos'id\_proc=18554  
1. Documentació:  
a) Sol·licitud de subvenció, que conté la declaració responsable de la persona que tinga la representació legal de l'entitat, en els termes indicats en les bases reguladores d'estes subvencions. Annex I.  
  
b) Documentació complementària. Annex II.   
c) Relació nominal de l'alumnat matriculat en el curs 2023-2024, on haurà de figurar el DNI o NIA, ensenyament, especialitat, edat i aportació anual d'este alumne/a. Annex III.   
d) Dades de baremació. Annex IV.  
e) Extracte de la Programació general anual (PGA) del curs 2023-2024. Annex V.  
f) Horari individual del personal docent. Annex VI.  
g) A més, s'haurà d'aportar la documentació acreditativa del personal docent següent:  
- Contracte d'alta del curs 2023-2024 on figure les hores contractades, les funcions que s'exercixen en el lloc de treball i la data d'inici i finalització.  
- En el cas de professorat de nova incorporació, còpia de la titulació.  
- Cursos de formació, si és el cas. Hauran de correspondre a activitats superades que tinguen per objecte el perfeccionament sobre aspectes científics i didàctics dels mateixos ensenyaments o relacionades amb l'organització escolar o amb les tecnologies aplicades a l'educació, organitzades pel Ministeri d'Educació, les administracions educatives de les comunitats autònomes, per institucions sense ànim de lucre, sempre que estes activitats hagen sigut homologades o reconegudes per les administracions educatives, i també les organitzades per les universitats. A més, han de tindre una duració mínima de 15 hores de formació i haver-se realitzat a partir de l'1 de gener de 2020.  
  
h) En el cas que s'aporte projecte d'innovació o d'inclusió educativa, haurà de respectar els apartats disposats en la base desena de les bases reguladores, i girar entorn d'algun dels temes següents:  
- Formació transversal del conjunt del claustre del professorat del centre.  
- Coordinació horària i curricular amb els ensenyaments obligatoris.  
- Projectes col·laboratius entre institucions.  
- Creació de continguts oberts i de lliure distribució.  
- Recopilació i revitalització d'aspectes del patrimoni artístic valencià en el context local o comarcal, i la seua aplicació pràctica i creativa en el centre.  
- Inclusió educativa.  
2. Les entitats locals que subcontracten l'execució de l'activitat escolar a través d'un tercer mitjançant concessió hauran d'aportar el contracte pel qual es presta este servici, així com els plecs d'acord amb els quals es va licitar.  
3. Les entitats privades hauran d'acreditar documentalment que complixen amb algun dels supòsits previstos en les bases reguladores per a ser beneficiaris d'estes subvencions.  
4. Estes entitats privades, que utilitzen aularis de centres d'educació infantil i primària (CEIP), hauran d'acreditar documentalment si les despeses corrents són a càrrec de l'ajuntament o a càrrec de l'entitat. Així mateix, les escoles que compartisquen infraestructures amb altres tipus d'ofertes socioculturals o educatives hauran de certificar en l'apartat E de l'annex II, únicament, la part que és imputable a les despeses de l'escola.  
  
Sisé. Criteris de valoració  
La comissió de valoració estudiarà les sol·licituds presentades i assignarà l'import de la subvenció d'acord amb el que s'establix en la base desena de les bases reguladores que conté els «Criteris objectius per a determinar la subvenció».  
  
Seté. Notificacions i requeriments  
1. Qualsevol notificació formal dins d'este procediment es durà a terme a través del Registre electrònic de la Generalitat en l'adreça electrònica que figure en la sol·licitud a l'efecte de notificació. En la notificació s'indicarà, entre altres aspectes, la forma i el termini de presentació de la documentació requerida, i també el número d'expedient assignat. Tot això en compliment de les condicions que s'estipulen en el títol IV. «Registre electrònic i notificacions» del Decret 220/2014, de 12 de desembre, del Consell.  
2. Si després de la recepció de la sol·licitud i la documentació que l'acompanya, s'observa que falten documents o dades essencials per a la resolució de l'expedient, es requerirà a l'entitat sol·licitant perquè en el termini màxim de deu dies hàbils puguen esmenar la falta o adjuntar els documents preceptius, amb la indicació que, si no ho fa així, es tindrà per desistida la seua petició, de conformitat amb l'article 68 punt 1 de la Llei 39/2015, d'1 d'octubre, del procediment administratiu comú de les administracions públiques.  
  
Huité. Resolució de concessió  
1. El termini màxim per a resoldre i notificar la resolució del procediment no podrà excedir de sis mesos des de la finalització del termini de presentació de sol·licituds.  
2. La resolució de concessió d'estes subvencions es notificarà mitjançant publicació en el Diari Oficial de la Generalitat Valenciana.  
3. El termini per a presentar la justificació de la subvenció s'estipularà en la resolució de concessió de les subvencions.  
4. Contra la resolució de concessió, que posa fi a la via administrativa, podrà interposar-se, amb caràcter potestatiu, un recurs de reposició, davant l'òrgan que la dicte, en el termini d'un mes, a comptar des de l'endemà de la publicació en el Diari Oficial de la Generalitat Valenciana, de conformitat amb el que s'establix en els articles 123 i 124 de l'esmentada Llei 39/2015, o bé un recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà d'esta publicació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Nové. Pla de control  
La Direcció General de Centres Docents aplicarà el pla de control previst en la base catorze de l'Ordre 43/2021, de conformitat amb l'article 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, aprovat per Resolució de 14 de desembre de 2021, de la Direcció General de Formació Professional i Ensenyaments de Règim Especial, per la qual s'aprova el pla de control de les subvencions destinades a escoles d'ensenyament artístic no formal de música i d'arts escèniques.  
  
  
Desé. Aprovació dels models de la convocatòria   
S'aproven els annexos, I, II, III, IV, V i VI que es publiquen amb esta resolució.  
  
Onzé. Protecció de dades   
Estes subvencions requerixen el tractament de dades personals de les persones sol·licitants, representants i tercers, i també dels membres de la comissió de valoració, per la qual cosa s'apliquen les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'estes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.  
  
Més informació en: www.ceice.gva.es/va/registre-de-tractament-de-dades  
  
Dotzé. Eficàcia  
Esta resolució produirà efectes l'endemà de la publicació en el Diari Oficial de la Generalitat Valenciana.   
  
Contra esta resolució, que posa fi a la via administrativa, de conformitat amb el que s'establix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:   
a) Potestativament, un recurs de reposició davant l'òrgan que l'ha dictada, en el termini d'un mes a comptar de l'endemà de la publicació d'esta resolució, de conformitat amb el que establixen els articles 112, 123 i 124 de la Llei 39/2015, d'1 d'octubre, de procediment administratiu comú de les administracions públiques.  
b) Directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació d'esta resolució, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.   
En cap cas podrà simultaniejar-se la presentació dels dos recursos.  
  
  
València, 6 de març de 2024.- El director general de Centres Docents: Jorge Cabo Martínez.